Комисията следва да публикува количествата, налични след разпределянето на тези тарифни квоти, в рамките на два работни дни след деня, от който се прилага член 1, параграф 2 от Регламент (ЕС) 2019/216.
 (6)
 Също така е необходимо да се определят правила относно валидността на правата и задълженията, произтичащи от издадените лицензии за внос и правата на внос, предоставени от компетентните органи в Обединеното кралство или от съответните органи на другите държави членки.
 (7)
 С цел да се гарантира, че от деня, от който се прилага член 1, параграф 2 от Регламент (ЕС) 2019/216, вносът в рамките на тарифните квоти, включени в списъка на Съюза на отстъпките и задълженията, приложен към Общото споразумение за митата и търговията от 1994 г., се изпълняват само от оператори, установени в Съюза, е необходимо да се предвиди конкретно правило относно валидността на лицензиите за внос и правата на внос, прехвърлени на оператори, установени в Обединеното кралство, които не са били използвани до този момент.
 (8)
 В интерес на правната сигурност и прозрачността за операторите следва да се поясни, че, освен в случаите, когато лицензиите за внос са били издадени, а правата на внос от компетентните органи в Обединеното кралство, действащите разпоредби на Съюза относно правата и задълженията, произтичащи от лицензиите за внос и правата на внос, включително тези, свързани с гаранции, остават в сила. Освен това трябва да бъдат определени разпоредби относно лицензиите за внос, прехвърлени на оператори, установени в Обединеното кралство.
 (9)
 В Споразумението под формата на размяна на писма относно консултациите между Европейската общност и Кралство Тайланд по член XXIII (3) от ГАТТ, одобрено с Решение 96/317/ЕО на Съвета (4), се предвижда откриването на допълнителна автономна тарифна квота за 10 500 тона нишесте от маниока, от които 10 000 тона са запазени за Тайланд, а 500 тона са предвидени за всички трети държави. За целите на управлението тези 500 тона бяха добавени към тарифните квоти по СТО с пореден номер 09.0132 (код по КН 1108 14 00, нишесте от маниока), които трябва да бъдат разпределени предвид оттеглянето на Обединеното кралство от Съюза. С оглед на това тарифната квота от 500 тона (код по КН 1108 14 00, нишесте от маниока) трябва да бъде отделена от количествата, които следва да бъдат разпределени поради оттеглянето на Обединеното кралство от Съюза, и следователно следва да бъде предоставена с отделен пореден номер.
 (10)
 Настоящият регламент следва да се прилага от деня, от която се прилага член 1, параграф 2 от Регламент (ЕС) 2019/216.
 (11)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Разпределяне на тарифните квоти
 1. Тарифните квоти за някои земеделски продукти, включени в списъка на Съюза на отстъпките и задълженията, приложен към Общото споразумение за митата и търговията от 1994 г., трябва да бъдат разпределени пропорционално между Съюза и Обединеното кралство, както следва:
 а)
 разпределените количества по тарифните квоти, управлявани чрез метода на едновременната проверка, се определят в приложение I;
 б)
 разпределените количества по тарифните квоти, управлявани на принципа „пръв